Държавен вестник, бр. 70, 2019 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  70
ЗАКЛЮЧИТЕЛНИ РАЗПОРЕДБИ
§ 2. Правилникът се издава на основание 
чл. 106, ал. 9 от Закона за отбраната и въоръ­
жените сили на Република България. 
§ 3. Правилникът влиза в сила от деня 
на обнародването му в „Държавен вестник“ 
и отменя Правилника за дейността на Ин­
спектората на Министерството на отбраната 
(обн., ДВ, бр. 86 от 2010 г.; изм. и доп., бр. 17 
от 2015 г.).
За министър: 
Анатолий Величков
6831
Наредба за изменение и допълнение на На­
редба № Н-15 от 2010 г. за условията, разме­
рите и реда за изплащане на допълнителни 
възнаграждения за специфични условия при 
изпълнение на военната служба на военнослу­
жещите и за специфични условия на труд на 
цивилните служители от Министерството на 
отбраната, структурите на пряко подчинение 
на министъра на отбраната и Българската 
армия (обн., ДВ, бр. 36 от 2010 г.; изм. и доп., 
бр. 98 от 2010 г., бр. 49 и 82 от 2011 г., бр. 59 
и 80 от 2012 г., бр. 10, 56 и 86 от 2014 г.; изм., 
бр. 101 от 2015 г.; изм. и доп., бр. 11, 31 и 84 
от 2016 г.; доп., бр. 10, 49, 66 и 96 от 2018 г.; 
изм. бр. 8 от 2019 г.)
§ 1. В чл. 8 се правят следните изменения 
и допълнения:
1. В ал. 1 думите „модулни групи“ се заменят 
с „формирования за овладяване и/или преодо­
ляване на последствия от бедствия (ФОППБ)“, 
а думите „90 лв.“ се заменят със „180 лв.“.
2. В ал. 2 думите „модулната група“ се 
заменят с „ФОППБ“, а след думата „разуз­
наването“ се поставя запетая и се добавя „и/
или транспортирането“.
3. В ал. 3:
а) в т. 1 думите „ръчни гранати, взриватели 
и запалки“ се заменят с „ръчни гранати без 
взривател или запалка“;
б) в т. 2 след думите „30 мм“ се поставя 
запетая и се добавя „ръчни гранати с взри­
вател или запалка“.
§ 2. В чл. 9а, ал. 1 след думите „терито­
рията на страната“ се добавя „и извън нея“, 
а думите „0,27 лв.“ се заменят с „0,50 лв.“.
§ 3. Създава се раздел Vа:
„Раздел Vа
Допълнително възнаграждение при поддър­
жане на заповядана готовност от дежурните 
сили и средства за изпълнение на поставени 
задачи за аварийно-спасително осигуряване 
Чл. 11а. За времето, през което с писмена 
заповед и/или график, издадени от съответ­
ния командир (началник), военнослужещите 
от състава на дежурните сили от авиацията 
на Българската армия поддържат заповядана 
готовност за изпълнение на задачи за ава­
рийно-спасително осигуряване и се намират 
извън местоработата си на място, определено 
в заповедта и/или графика, се изплаща до­
пълнително възнаграждение за всеки час или 
част от него в размер 0,50 лв.
Чл. 11б. Допълнителното възнаграждение 
по чл. 11а в почивни дни и в дни на офици­
ални празници се изплаща в увеличен размер, 
както следва:
1. когато поддържането на готовността 
обхваща часове само от почивни дни, се 
изплаща в размер, увеличен с 50 на сто, а 
в дните на официални празници – в размер, 
увеличен със 100 на сто;
2. когато поддържането на готовността 
обхваща часове от делничен и почивен ден 
и часовете от почивния ден са половината и 
повече от половината от продължителността 
на времетраенето на поддържаната готовност, 
размерът на възнаграждението се увеличава 
с 50 на сто;
3. когато поддържането на готовността 
обхваща часове от делничен или почивен ден 
и часове от официален празник и часовете от 
официалния празник са половината и пове­
че от половината от продължителността на 
времетраенето на поддържаната готовност, 
размерът на възнаграждението се увеличава 
със 100 на сто, а когато часовете от офици­
алния празник са по-малко – с 50 на сто.“
§ 4. В чл. 15а, ал. 1, в скобите след думите 
„без летателния състав“ се добавя „и ръково­
дителите на полети“.
§ 5. Създава се нов член 15б:
„Чл. 15б. (1) На военнослужещите и ци­
вилните служители, които в изпълнение 
на основните си функционални задължения 
участват непосредствено в администрирането 
и развитието на информационни системи и 
платформи, компютърни мрежи и системи за 
киберотбрана или осъществяват пряк контрол 
по изпълнението на посочените дейности, 
се изплаща допълнително месечно възна­
граждение за присвоена/потвърдена класна 
специалност, както следва:
1. за майстор – 300 лв.;
2. за първи клас – 200 лв.;
3. за втори клас – 100 лв.
(2) Класната специалност се придобива 
последователно в следния ред: втори клас, 
първи клас и майстор, като изискванията за 
придобиването є и длъжностните лица, които 
имат право да я присвояват/потвърждават, се 
определят с акт на министъра на отбраната.
(3) Условията и редът за придобиване, 
присвояване/потвърждаване на класната спе­
циалност по ал. 1 се определят със заповед 
на министъра на отбраната.